Ihi, tazrawt-a tbedd ɣef sin n yiswiyen, iswi amezwaru d tagmert n yinzan n snat n temnaḍin yemxalafen, akken ad nekkes kra seg yimi n tatut, ma d iswi wis sin d tasleḍt tasnalɣaseddasant, acku tizrawin ɣef tneggarut-a deg snat n tmeslayin-a ulac, s wakka ad neɛreḍ ad nefk talɣa d twuri taseddasant n yal aferdis deg tefyar, imi taseddast tettak-d tulmisin n yal tameslayt, syen ɣer-s ad nefk anamek n yinzan iwumi ara neg tasleḍt.